Онилова Нина Андреевна

Онилова Нина Андреевна (10 апрель 1921 йыл — 8 март 1942 йыл) — Советтар Союзы Геройы, Ҡырым фронты Приморье армияһының 25-се Чапаев дивизияһы 54-се уҡсылар полкының пулемёт расчеты командиры.

Яугирҙар Нина Онилованы  «Чапаев» фильмындағы героиняның исеме менән  Анка-пулемётсы тип йөрөтәләр.

 Биографияһы 
Нина Андреевна Онилова Одесса губернаһының Тирасполь өйәҙе Яңы Николаевка ауылында крәҫтиән ғаиләһендә тыуған. Иртә етем ҡала  һәм  Одесса балалар йортонда тәрбиәләнә, шунда уҡ урта белем ала.

Мәктәпте тамамлағандан һуң Одесса трикотаж фабрикаһында тегенсе булып эшләй.

1941 йылда  Ҡыҙыл Армия сафына инә һәм шунда уҡ фронтҡа эләгә.

1941 йылдың Одесса эргәһендәге һуғышта үҙенең расчеты менән дошманға  ҙур юғалтыуҙар килтереп, ҡаты яралана, дауаланғандан һуң дивизияһына әйләнеп ҡайта. Одесса оборонаһы өсөн пулемётсы Онилова Ҡыҙыл Байраҡ ордены менән бүләкләнә. 1942 йылда Севастополде обороналауҙа ҡатнаша, уның барышында  27 февралдә дошмандың ике пулемёт нөктәһен юҡ итә, ә  1 мартта яңғыҙы  дошмандың һөжүмен кире ҡаға. 
Был һуғышта ауыр тән йәрәхәте ала һәм 1942 йылдың 8 мартына ҡарай төндә вафат була. Севастополдең Коммунарҙар зыяратында ерләнә.

СССР Юғары Советы Президиумының 1965 йылдың 14 майындағы указы менән   өлкән сержант Онилова Нина Андреевнаға  үлгәндән һуң Советтар Союзы Геройы исеме бирелә.

 Наградалары 
мини|Одесса оборонаһы картаһы, «Одесса оборонаһы өсөн» миҙалы һәм геройҙар: Я. Осипов, Н. Онилова,  Г.В.  Жуков, М.Е. Асташкин, Л.М. Павличенко., 2011 й. Конверт,  Украина почтаһы.

 Советтар Союзы Геройының Алтын Йондоҙо;
 Ленин ордены;
 Ҡыҙыл Байраҡ ордены.

 Хәтер 

 1941—1942 йылдарҙа Севастополде яҡлаусылар плитаһында Нина  Онилованың исеме уйып яҙылған.
 Одессала Ҙур Арнаут урамындағы Нина Онилова йәшәгән  йортта  мемориаль таҡтаташ ҡуйылған. Ә Александр Невский урамында, тегеү училищеһы эргәһендә, Һәйкәле ҡуйылған.
 Н.А. Онилова исеме менән Севастополдә тегеү фабрикаһы, урам,  Одессала тыҡрыҡ аталған.
 Н.А. Онилова исеме менән Севастополдең  СПОРП РТМС "АТЛАНТИКА" аталған.

 Әҙәбиәт 






 Александр Хамадан. Смерть Нины Ониловой.

 Иҫкәрмәләр 

 Һылтанмалар 


 Онилова Нина Андреевна (неопр.).  Forpost — Севастопольский новостной портал. Дата обращения 6 июня 2012. Архивировано 31 июля 2012 года.

Категория:Бөйөк Ватан һуғышында ҡатнашыусы ҡатын-ҡыҙҙар
Категория:Бөйөк Ватан һуғышында һәләк булғандар
Категория:Википедия:Статьи с переопределением значения из Викиданных
Категория:Ҡыҙыл Байраҡ ордены кавалерҙары
Категория:Ленин ордены кавалерҙары
Категория:Советтар Союзы Геройҙары
Категория:Алфавит буйынса шәхестәр
Категория:Севастополдә вафат булғандар
Категория:1942 йылда вафат булғандар
Категория:8 мартта вафат булғандар
Категория:1921 йылда тыуғандар
Категория:10 апрелдә тыуғандар